| Kagošimajap. 鹿児島 |
| --- |
|              |
| *Miesto panorama* |
|  |
| 

KagošimaKagošima

31°36′00″ š. pl. 130°33′00″ r. ilg.﻿ / ﻿31.60000°š. pl. 130.55000°r. ilg.﻿ / 31.60000; 130.55000﻿ (Kagošima (miestas))Koordinatės: 31°36′00″ š. pl. 130°33′00″ r. ilg.﻿ / ﻿31.60000°š. pl. 130.55000°r. ilg.﻿ / 31.60000; 130.55000﻿ (Kagošima (miestas)) |
|  |
| Laiko juosta: (UTC+9) |
|  |
| **Valstybė** | Japonijos vėliava Japonija |
| **Regionas** | Kiūšiū regionas |
| **Prefektūra** | Kagošimos prefektūra |
|  |
| **Gyventojų** (2019) | 595 692  |
| **Plotas** | 547,05 km² |
| **Tankumas** (2019) | 1 089 žm./km² |
|  |
| **Tinklalapis** | www.city.kagoshima.lg.jp |
|  **Vikiteka** | Kagošima |

**Kagošima** (jap. 鹿児島市 = *Kagoshima-shi*) – miestas Japonijoje, pietvakariniame Kiūšiū salos smaigalyje. Administracinis Kagošimos prefektūros centras, tai taip pat ir didžiausias prefektūros miestas, turintis per 595 tūkst. gyventojų (2019 m. duomenys). Priešais miestą esančioje saloje stūkso Sakuradžimos stratovulkanas.

Šv. Pranciškaus Ksavero bažnyčia mena pirmųjų krikščionių atvykimą į Japoniją. Kaimyniniame Kirišimos mieste veikia Kagošimos oro uostas.

Istorija
--------

Kagošima daugelį amžių buvo samurajų klano Šimadzu valdų centru. Nuo viduramžių miestas klestėjo kaip svarbus politinis ir komercinis uostamiestis, Edo laikotarpiu (1603–1867 m.) Kagošima buvo Šimadzu feodo, žinomo kaip Sacumos dominija, sostinė, taip pat Riūkiū karalystės vasalė. Mieste dažnai lankydavosi Riūkiū pirkliai, abipusiams santykiams gerinti Kagošimoje buvo pastatyta ambasada. Kagošimoje taip pat aktyviai veikė krikščionys iki kol XVI ir XVII a. ši religija buvo uždrausta. 1863 m. Kagošimą subombardavo britų Karališkasis laivynas. 1877 m. buvo numalšintas Kagošimos apylinkėse vykęs Sacumos sukilimas, kuriam vadovavo Saigo Takamoris.

1914 m. išsiveržė kitoje įlankos pusėje esantis ugnikalnis, pelenų debesis apdengė miestą, tačiau rimtų padarinių buvo išvengta. 1945 m. miestą bombardavo amerikiečių oro pajėgos.

1993 m. smarki liūtis užtvindė miestą. 2004 m. buvo atidaryta Kagošimos–Jacuširo greitųjų Šinkansen traukinių linija.

Miesto simboliai
----------------

Oficiali miesto gėlė yra *kyōchikutō*, medis – kamparinis cinamonas.

Miestų partnerystė
------------------

* Italija Neapolis, Italija (nuo 1960 m. gegužės 3 d.)
* Australija Pertas, Australija (nuo 1974 m. balandžio 23 d.)
* Kinijos LR Čangša, Kinija (nuo 1982 m. spalio 30 d.)
* Jungtinės Amerikos Valstijos Majamis, Jungtinės Valstijos (nuo 1990 m. lapkričio 1 d.)

Taip pat palaiko ryšius su Japonijos Curuokos miestu nuo 1969 m. lapkričio 7 d.

Šaltiniai
---------

1. ↑  "Kagoshima", *Illustrated London News.* 24 January 1914.


|  |  |  |  |
| --- | --- | --- | --- |
| 

|  |  |  |
| --- | --- | --- |
| Kagošimos prefektūros kontūrai | **Kagošimos prefektūra** |  |

 |
| Miestai |
| Akunė | Amamis | Hiokis | Ibusukis | Ičikikušikinas | Idzumis | Kagošima (sostinė) | Kanoja | Kirišima | Makuradzakis | Minamisacuma | Nišinoomotė | Okučis | Sacumasendajus | Soo | Šibušis | Tarumidzu |
| Apskritys |
| Airos apskritis | Ibusukio apskritis | Isos apskritis | Idzumio apskritis | Kagošimos apskritis | Kavanabės apskritis | Kimocukio apskritis | Kumagės apskritis | Ošimos apskritis | Sacumos apskritis | Soo apskritis |